open-index/open-wikipedia-markdown huggingface dataset:
Joel Steinfeldt

**Joel Friedrich Steinfeldt** (sündinud 10. juunil 1950 Nõmmel) on eesti laulja ja muusik. 

## Muusikukarjäär
Lauluga "Kaks südant" võitis ta 1981. aastal Arne Oidi nimelisel lauluvõistlusel kolm auhinda. Tema tuntud laulud on ka "Tiigrikutsu", "Suur ja väike vanker", "Aeg kaob ja kaob", "Uhke tigu", "Elisabeth Jõhvi", "Mesimumm", "Ootaja".

Alates 1968. aastast osales Steinfeldt erinevates ansamblites, nagu Pop-Pojad 1967–1969, Kooma 1970–1971, Hallo 1974–1976, Haak 1976–1979, Vitamiin 1977–1979, Psycho, Dr. Friedrich 1979–1981. Aastatel 1986–1989 esines ta ansambliga Prohvet. Ta hakkas ennast nimetama Apostel Joeliks ja tema bänd kandis 1996–1998 nime Apostel Joel Grupp. JoStEL Band 1998–2000.

## Poliitiline tegevus
Sõimas oktoobris 2013 vulgaarsete väljendustega Edgar Savisaare poliitika vastaseid, kes "oksendavat" ja "mölisevat" Savisaare kallal. 

2017. aasta kohaliku omavalitsuse volikogude valimistel kandideeris ta Savisaare Valimisliidu ja Tegusa Tallinna nimekirjas Nõmme linnaosas ning sai 22 häält.

## Pedofiilia süüdistused ja vangistus
### Itaalia vanglas pedofiilia eest
2. oktoobril 1989 lahkus ta Iisraeli viisaga Nõukogude Liidust Itaaliasse. 2. mail 1990 vahistas Itaalia politsei Steinfeldti Roomas, süüdistades teda 4-, 9- ja 11-aastase poiste vägistamises. Itaalia kohus karistas Steinfeldti 6-aastase vangistusega.

Pärast vabanemist 1995. aastal tuli ta Eestisse tagasi. Eestis on teda kahtlustatud kehalises väärkohtlemises ja alla 18-aastase isiku suguühendusele sundimises.

### Hilisemad süüdistused pedofiilias
9. juulil 2002 esines Arnold Oksmaa ajakirjas Kroonika pihtimusega, et käis alaealisena sageli Steinfeldti juures seksimas. Seetõttu kaebas Steinfeldt ajakirja kohtusse.

Ise on Steinfeld kõiki süüdistusi eitanud. Ta on ajakirjanduses öelnud, et ei saaks ka surma ähvardusel selliste asjadega hakkama, milles teda süüdistatakse. Tema sõnul püüavad poisid temalt raha välja pressida.

## Vaata ka
*Eesti kullafond

## Viited

## Välislingid
*Joel Steinfeldti koduleht
* Joel Steinfeldt vihastas: kus mind on mõistetud süüdi pedofiilias? Delfi, 26. jaanuar 2011
Treviño

**Treviño** on vald ja asula Hispaanias Burgose provintsis. Moodustab koos La Puebla de Arganzóni vallaga Treviño enklaavi Baski autonoomse piirkonna Araba provintsis. Treviños elab 1300 inimest (2005). Valla pindala on 209 km².
Vöökäär

**Vöökäär** (ladina keeles *gyrus cinguli*, *gyrus cingulatus*) on vahetult mõhnkeha peale jääv ajukäär.

Vöökäär on limbilise süsteemi oluline osa, mis osaleb emotsioonide töötlemisel, õppimises ja mäluprotsessides. Nende kolme funktsiooni kombinatsioon näitab vöökääru olulist mõju motivatsiooni ja käitumise sidumisele, mis on tähtis näiteks depressiooni ja skisofreenia korral.
Harri Õunapuu

**Harri Õunapuu** (sündinud 2. veebruaril 1947 Sangastes) on Eesti poliitik.

## Haridus

Harri Õunapuu on lõpetanud 1961. aastal Tartu 3. Keskkooli, 1966. aastal Räpina Aiandustehnikumi aiandusagronoomina ning 1971. aastal Eesti Põllumajanduse Akadeemia agronoomina 1971.

## Töökäik ja tegevus ühingutes

Õunapuu on töötanud Aianduse Peavalitsuses peaagronoomina 1974–1975, Mitšurini-nimelises sovhoosis peaagronoomina 1971–1974 ja asedirektorina 1975–1978, Mahtra sovhoosi direktorina 1978–1981, Rapla Agrotööstuskoondise esimehena 1981–1989, EÜ Maaettevõtluse Fondis projektijuhina 1992–1993, Eesti Hoiupanga direktorina 1993–1996, Eesti Kindlustuse direktorina 1996–1998 ning ettevõtjana 1998–1999.

Ta on olnud Eesti Panga nõukogu liige.

## Poliitiline tegevus

Harri Õunapuu on olnud Rapla maavanem 1989–1991. Ta oli Rapla Vallavolikogu liige 1996–2002, IX (1999–2002) ja X Riigikogu liige ning ta on XI Riigikogu liige.

Ta oli põllumajandusminister Edgar Savisaare valitsuses 1991–1992 ning rahandusminister Siim Kallase valitsuses 2002–2003.

Aastatel 1971–1990 kuulus ta NLKP-sse. Õunapuu oli Eesti Keskerakonna liige 1994–2004 ning alates 2006 on Eesti Reformierakonna liige.

## Tunnustus
* 2002 – Riigivapi IV klassi teenetemärk
* 2006 – Riigivapi III klassi teenetemärk
* 2007 – Bulgaaria parlamendi aumedal

## Viited

## Välislingid
* Riigikogulane tegeles salakaevurlusega
La Puebla de Arganzóni vald

**La Puebla de Arganzón** (baski *Argantzun*) on vald Hispaanias Burgose provintsis Ebro maakonnas. Asub Treviño enklaavis Baski autonoomse piirkonna Araba provintsi territooriumi sees. 

Vallas on kaks asulat: La Puebla de Arganzón ja Villanueva de la Oca.

## Viited

## Välislingid

*http://www.lapuebladearganzon.net/
Filtri tee

**Filtri tee** on tänav Tallinnas Kesklinna linnaosa Juhkentali asumis, Ülemiste järve lähedal.

Filtri tee algab Juhkentali tänavalt Odra tänava lõpust. Filtri tee ristub Võistluse tänava ja Toonela teega.

Filtri tee lõpeb umbes 650 meetri pärast, kui algab Tehnika tänav.

## Ajalugu
Filtri teega ristuval tänapäeva Võistluse tänaval (Võistluse 8) asus Eesti Vabariigi ajal Auto-Tanki rügemendi Liiva kasarm (tollal Roosi tänav 4). 

Mäe kasarmutes, endises Suharka kasarmus) (tollal Aafrika 2), tänapäeval Juhkentali 18 (endine Liivalaia 60) asus Eesti Vabariigi ajal Auto-Tanki rügemendi õppekompanii.  

Endisel Polgu tänaval asus Jõe kasarmus Politsei ratsareserv. 

## Hoonestus
Enne I maailmasõda paiknes Juhkentalis mitu sõjaväelinnakut ja Filtri teel asuvad 20. sajandi alguse sõjaväearhitektuuri huvitava näidetena:

*Filtri tee 5 (endine Aafrika tänav) kasarmuhoone,
**Eesti Vabariigi ajal 10. Üksik Jalaväepataljon, kasarm nimetati 1923. aasta septembris Uueks kasarmuks ehk Maneeži kasarmuks,
**NSV Liidu okupatsiooni ajal asusid hoonetes 1944. aastal Nõukogude tööpataljonid ja hiljem Nõukogude armee väeosad,
*Filtri tee 8, viiekorruseline korterelamu,
*Filtri tee 10 asus tsaariaegne kasarm.

*Filtri tee 12 asusid:
**Vene keiserliku armee 23. jalaväediviisi 91. Dvinski (Daugavpils, saksa keeles *Dünaburg*) jalaväepolgu Dünaburgi kasarmud
**Eesti kaitseväe sidepataljon, kasarmud nimetati 1923. aasta septembris Ülemiste kasarmuteks,
**NSV Liidu relvajõudude Eestis asunud NSV Liidu õhukaitsevägede 6. üksiku punalipulise õhukaitsearmee 14. õhukaitsediviisi staap,
**hoonetes asuvad Eesti kaitseväe staabi- ja sidepataljon.
*Filtri tee 14 (Tehnika tn 173) – Kaitseväe kalmistu.
*Filtri tee 16 – Veski posti raudteejaam.

Filtri street in Tallinn.JPG|Enne rekonstrueerimist
Reconstruction of Filtri-Ülemiste 003.JPG|Rekonstrueerimise ajal
Reconstruction of Filtri-Ülemiste 004.JPG|Rekonstrueerimise ajal
Filtri street after reconstruction.JPG|Pärast rekonstrueerimist
Veski post 2010-06-28.jpg|Veski post (Lutheri post) Tallinnas Tehnika tänava pikenduse ääres


## Viited

## Välislingid
La Puebla de Arganzón

**La Puebla de Arganzón** on asula Hispaanias Burgose provintsis Treviño enklaavis Baski autonoomse piirkonna Araba provintsi territooriumi sees La Puebla de Arganzóni vallas.
Virginia City

**Virginia City** on rahvaloendustel arvestatav kohaliku võimuorganita asula (*[[census-designated place]]*) Ameerika Ühendriikides Nevada osariigis, Storey maakonna halduskeskus ja ainuke suurem asula.

Virginia City on üks vanemaid asulaid Nevadas. See tekkis praktiliselt üleöö, kui Comstock Lode'is avastati 1859. aastal üks kõigi aegade suuremaid hõbedaleiukohti. Barakkides elavad kaevurid said hetkega miljonäriks. 1870. aastatel elas seal umbes 30 000 inimest. Toonase linna hiilgust iseloomustasid lugematud kristallkroonlühtrid, täishõbedast ukselingid ning restoranid, kus pakuti Prantsusmaalt imporditud austreid ja šampanjat.

Linnast sai Metsiku Lääne suurim kultuurimetropol, kohalikus ooperimajas Piper's Opera House esinesid omal ajal nii USA kui ka näiteks Briti kuulsused.
1876. aastal rajati linna tolle aja USA kõige moodsam koolimaja, mis sai kuulsaks oma keskküttesüsteemi ja jooksva veega tualettide poolest. Virginia City St. Mary kirikut peetakse Lääne-Nevada katoliikluse hälliks.

Virginia Cityt peetakse Mark Twaini kui kirjaniku sünnikohaks, sest kohaliku ajalehe noor reporter Sam Clemens kasutas just seal 1863. aastal esimest korda seda nime.

Et suur osa kergelt teenitud rahast kulutati viinale ja kaardimängule, oli 1880. aastal linnas üle 100 *[[saloon]]*i ja palju kasiinosid. Praegu võib Virginia Citys külastada Nevada hasartmängumuuseumi. Linna vaatamisväärsusteks on ka kaheksa eri surnuaeda – näiteks eraldi katoliiklastele, tuletõrjujatele, vabamüürlastele ning teistesse usunditesse ja gruppidesse kuulujatele.

Virginia City peatänavat ääristavad väikesed poed, *saloon*id ja hotellid. Asulas ei ole ühtki suurt kaubamaja ega kiirsöögikohta. Kohalikud elanikud saavad oma elatise teeninduse ja turismi alalt või leiavad tööd naaberlinnades.

Virginia Cityt võib tervikuna pidada Metsiku Lääne muuseumiks. Selle ümbruses filmiti ka kuulus vesterniseriaal "Bonanza". Virginia City vanalinn kuulub USA ajaloomälestiste hulka (*[[National Register of Historic Places]]*).


Virginia City 2006.JPG|Peatänav
Comstock Lode 2006.jpg|Mälestusmärk Comstock Lode'i hõbedaleiukohale


## Viited

## Välislingid
* Virginia City, Nevada
* Virginia City fotod ja ajalugu
Deliirium

**Deliirium** ehk segasusseisund on psüühikahäire, mis klassifitseeritakse RHK-10 järgi orgaaniliste psüühikahäirete alla – F05.

Deliiriumit iseloomustab teadvuse hägunemine erinevates astmetes ja tüüpilisel kujul nägemishallutsinatsioonide esinemine. Lisaks kaasuvad veel desorientatsioon nii ajas, kohas ja ka enda isikus, ärevus, hirmutunde, psühhomotoorse rahutus.

Hallutsinatsioonidest ilmnevad peamiselt:
*visuaalsed e nägemishallutsinatsioonid ja illusioonid (kõikvõimalikud tavalised ja ebatavalised loomad, esemed); 
*taktiilsed hallutsinatsioonid ("sisalikud/ussid roomavad kehal", "tunne nagu suu oleks karvu või traate täis").

Reeglina on tegemist tõeliste hallutsinatsioonidega, kuid võivad esineda ka pseudohallutsinatsioonid.

Raskematel juhtumitel omandavad hallutsinatsioonid stseenilise iseloomu ja teadvus on sel määral hägunenud, et kontakt patsiendiga ei ole võimalik – oneiroidne deliirium.

## Põhjused
*Peaajuhaigused ja -kahjustused
**Epilepsia
**Ajutrauma
**Infektsioonid (meningiit, entsefaliit)
**Kasvajad
**Vaskulaarsed häired
*Ravimid
**Kolinolüütilise toimega ained (sh tritsüklilised antidepressandid)
**Antikonvulsandid
**Antihüpertensiivsed vahendid
**Kardiaalsed vahendid (glükosiidid)
**Klonidiin
**Disulfiraam
**Insuliin
**Opiaadid
**Fentsüklidiin
**Sdatiivsed ained, hüpnootikumid
**Steroidid
**Liitium (vereseerumis rohkem kui 1,5 mekv/l)
*Võõrutusseisundid (alkohol, rahustid, uinutid)
*Mürgistused
**Vingugaasimürgistus
**Raskmetallid
*Endokriinsüsteemi düsfunktsioon
*Mitteendokriinsete elundite haigused
**Maksahaigused
**Neeruhaigused 
**Kopsuhaigused
**Kardiovaskulaarsed haigused
*Tiamiini, nikotiinhappe, B<sub>12</sub>-vitamiini defitsiit
*Süsteemsed infektsioonid sepsisega
*Elektrolüütide ainevahetuse häired
*Operatsioonijärgsed seisundid

## Vaata ka
*Delirium tremens
Pau

**Pau** on linn Prantsusmaal Uus-Akvitaania piirkonnas, Pyrénées-Atlantiquesi departemangu keskus. Asub Püreneede jalamil 165–245 m kõrgusel merepinnast Gave de Pau jõe ääres.

Pau muutus kindlustatud asulaks 11. sajandil ja oli Béarni vikontide residentsiks.

Linnas asuvad Pau ülikool (*Université de Pau et des Pays de l'Adour*) ja Pau loss.

Paus on sündinud Henri IV.


Pau, barri d'Hedàs IMGP0476.JPG
Map commune FR insee code 64445.png|Pau plaan ja teda ümbritsevad vallad


## Sõpruslinnad
Paul on 10 sõpruslinna.

## Viited

## Välislingid

* Koduleht
Seine-Saint-Denis' departemang

**Seine-Saint-Denis' departemang** on 2. järgu haldusüksus (departemang) Prantsusmaal Île-de-France'i piirkonnas. Asub Pariisist kirdes. Seal asuvad Pariisi eeslinnad.

## Haldusjaotus

Departemang jaguneb 40 vallaks.

## Vaata ka
Seine-Saint-Denis' departemangu haldusüksuste loend

## Viited
Toulon

**Toulon** on linn Lõuna-Prantsusmaal Vahemere kaldal Prantsuse Rivieras Provence-Alpes-Côte d'Azuri piirkonnas Vari departemangus.

Toulon on suur tööstuskeskus, seal on lennuki-, laevaehitus- ja relvatehased.

Toulonis asub 11.–18. sajandil rajatud Sainte-Marie-Majeure'i katedraal.

Linnas on Prantsuse Vahemere laevastiku tugipunkt.

Touloni sõpruslinnad on La Spezia, Mannheim, Norfolk, Kroonlinn ja Khemisset.

## Haridus
* Kedge Business School

## Viited

## Kirjandus
* Maurice Arreckx,* Vivre sa ville*, La Table ronde, 1982 ; *Toulon, ma passion*, 1985
* Jean-Pierre Thiollet, *Le Chevallier à découvert*, Laurens, 1998

## Välislingid

* Linna koduleht
* Mitteametlik koduleht
Ålandsfärjan

**Ålandsfärjan** (praeguse nimega *Expedition*) on parvlaev, mis kuulus Soome laevakompaniile Viking Line. Ta on ehitatud 1972. aastal Taanis. Laev sõitis liinil Maarianhamina-Kapellskär.

2009. aastal plaanis Viking Line asendada Ålandsfärjani uue parvlaevaga Viking ADCC, kuid kompanii loobus sellest tellimusest. Hiljem asendati Ålandsfärjan parvlaevaga Rosella.
Antti Tuuri

**Antti Elias Tuuri** (sündinud 1. oktoobril 1944 Kauhavas) on soome kirjanik. Hariduselt on ta diplomeeritud insener. Ta on tuntud Lõuna-Pohjanmaad kirjeldavate teostega. Tema teoste põhjal on tehtud filme ja teatrilavastusi. Lisaks romaanidele on ta kirjutanud novelle ja ligi sada kuuldemängu.

Ta on pälvinud Aleksis Kivi auhinna aastal 2009, Põhjamaade Nõukogu kirjandusauhinna 1985. aastal ja Finlandia auhinna 1997. aastal.

## Teosed
### Romaanid
* *Asioiden suhteet*, 1971
* *Marraskuun loppu*, 1973, eesti keeles "Novembri lõpp", 1980
* *Joki virtaa läpi kaupungin*, 1977, eesti keeles "Jõgi voolab läbi linna", 1983
* *Vuodenajat maaseutukaupungissa*, 1979
* *Viisitoista metriä vasempaan*, 1985, eesti keeles "Viisteist meetrit vasakule: ühe müügiagendi lugu", 1988
* *Miehiä naisten kanssa*, 1993, eesti keeles "Mehed koos naistega", 1994
* *Sotaan syylliset*, 1994
* *Elämä isänmaalle*, 1998
* *Aukko taivaassa*, 2000
* *Alkemistit - Maallinen rakkaus*, 2013, eesti keeles "Alkeemikud. Maine armastus", 2016
* *Alkemistit II - Taivaalliset häät*, 2014
* *Pitelemättömät*. Otava, 2015
* *Aavan meren tuolla puolen*, 2018
* *Levoton mieli*, 2019

Pohjanmaa sari:

* *Pohjanmaa*, 1982, eesti keeles "Pohjanmaa", 1989
* *Talvisota*, 1984, eesti keeles "Talvesõda", 1990
* *Ameriikan raitti*, 1986, eesti keeles "Ameerika-trett", 1993
* *Uusi Jerusalem*, 1988, eesti keeles "Uus Jeruusalemm", 1993
* *Maan avaruus*, 1989
* *Lakeuden kutsu*, 1997

Ema suguvõsa sari:

* *Eerikinpojat*, 2001
* *Ullan kirja*, 2002
* *Muukalaiset*, 2003
* *Wallenberg*, 2004
* *Taivaanraapijat*, 2005
* *Kylmien kyytimies*, 2007
* *Ikitie*, 2011, eesti keeles "Igitee", 2017
* *Rauta-antura*, 2012
* *Tangopojat*, 2016, eesti keeles "Tangopoisid", 2021
* *Tammikuu 18*, 2017

Rukajärve sari:

* *Rukajärven tiellä*, 1990
* *Rukajärven aika*, 1991
* *Rukajärven linja*, 1992

### Muud teosed

**Kuinka kirjoitan romaanin*, 2004, eesti keeles "Kuidas ma kirjutan romaani", 2006

## Kirjandus
* Kalle Kurg. "Olin kindel, et tean, millistest osadest maailm koosneb." Eessõna (essee) raamatus: "Reka tetšjot tšerez gorod", Moskva, kirjastus Raduga 1985, vene keelde tõlkinud Gennadi Muravin ja E. Kamenskaja.  

## Välislingid

* Lavastus "Jõgi voolab läbi linna" Eesti Draamateatris (2007)http://www.draamateater.ee/index.php?lk=16&show=258
* Eva Kübar. "Kolm tundi naabrimehe seltsis." (Arvustus lavastusele "Jõgi voolab läbi linna".) – Postimees, 4. jaanuar 2008 http://www.postimees.ee/040108/esileht/kultuur/304312.php
* Tiiu Laks. "Jõgi voolab proovisaalis." (Arvustus lavastusele "Jõgi voolab läbi linna".) – Eesti Päevaleht, 22. detsember 2007 http://www.epl.ee/artikkel/412580
Antti Hyry

**Antti Kalevi Hyry** (20. oktoober 1931 Kuivaniemi – 4. juuni 2016 Espoo) oli soome modernistlik kirjanik. Hariduselt oli ta diplomeeritud insener. 

Ta pälvis riikliku kirjandusauhinna 1963, 1966, 1969, 1975 ja 1987, Aleksis Kivi auhinna (1978), Eino Leino auhinna (2005), Pro Finlandia auhinna 1972. aastal ja Finlandia kirjandusauhinna 2009. aastal.

## Looming

* "Maantieltä hän lähti" (1958, novellikogu)
* "Kevättä ja syksyä" (1958, romaan)
* "Kotona" (1960, romaan; eesti keeles "Kodus", tõlkinud Harald Lepik, LR 1966, nr 38/39)
* "Junamatkan kuvaus" (1962, novellikogu)
* "Alakoulu" (1965, romaan)
* "Maailman laita" (1967, romaan) 
* "Leveitä lautoja" (1968, novellikogu)
* "Novellit" (1968, novellikogu)
* "Isä ja poika" (1971, romaan) 
* "Silta liikkuu" (1975, romaan; eesti keeles "Sild liigub", ilmunud koos romaaniga "Maatuul", tõlkinud Piret Saluri, Eesti Raamat 1989) ISBN 951-1-02217-2
* "Maatuuli" (1980, romaan; eesti keeles "Maatuul", tõlkinud Piret Saluri, 1989) ISBN 951-1-06035-X
* "Novellit" (1981, novellikogu)
* "Kertomus" (1986, novellikogu)
* "Kurssi" (1993, romaan) ISBN 951-1-12791-8
* "Aitta" (1999, romaan; eesti keeles "Ait", tõlkinud Piret Saluri, LR 2010, nr 34/35) ISBN 951-1-15040-5
* "Uuni" (2009, romaan)

Eesti keeles on veel ilmunud novellid "Rongisõidu kirjeldus" ja "Juunikuu", tõlkinud Luule Kastein, kogumikus "Soome novell", Eesti Raamat, Tallinn 1968, lk 94–128.
Pehme vesi

**Pehme vesi** on vesi, mida iseloomustab väike või olematu kaltsiumi- ja magneesiumiioonide sisaldus (võrrelduna kareda veega).

Pehme veega on näiteks sood ja graniidi ning sellega sarnaneva koostisega kristalsete kivimitega kokku puutunud veed, sest neis on väike kaltsiumi- ja magneesiumisisaldus. Pehme on üldjuhul ka vihmavesi.

Pehmemat vett eelistatakse kasutada siis, kui kareda vee omadused on soovimatud või kahjulikud, näiteks tööstuses vee kuumutamisega seotud seadmetes, et vältida või vähendada nende kahjustusi. Pehmes vees vahutavad seep ja muud pesuained paremini ja neid kulub vähem, sest karedas vees olevad katioonid pärsivad nende ainete pindaktiivsust. 

Vees kaltsiumi- ja magneesiumiioonide vähendamist nimetatakse vee pehmendamiseks. Üks levinud meetod on nende ioonide asendamine ioniitide abil naatriumi- või kaaliumiioonidega.

Pehme vee joomine ei ole üldjuhul tervisele kahjulik, kuid kui vee pehmendamise tõttu on naatriumi sisaldus vees märkimisväärselt suurenenud, võib selle liigne tarbimine organismi kahjustada.

Osa toataimi on kareda kraanivee suhtes tundlikud, nende kastmiseks on soovitatav võimalusel kasutada vihma- või lumesulavett; kraanivett tuleks enne kastmist keeta või lasta ööpäev seista, et soolad välja sadestuksid.

## Vaata ka
*Kare vesi
Macintosh

**Macintosh** (uuemad mudelid kannavad nime **Mac**) on personaalarvuti mark, mida toodab Apple.

Esimene Macintosh, Macintosh 128K, tuli müüki 24. jaanuaril 1984 ja see oli esimene majanduslikult edukas laiatarbearvuti, millel oli hiir ja graafiline kasutajaliides.

Idee tavakasutajale mõeldud personaalarvutist tekkis 1970. aastate lõpus. 1979. aastal asutati Apple'is selle arendusmeeskond. Inglise keeles tähendab sõna *apple* õuna, aga töörühma juhi Jef Raskini lemmikõunasort oli McIntosh. Selle järgi saigi personaalarvuti nime. Kuna nimi sarnanes kõlalt väga helitehnikatootja McIntosh Laboratory nimega, pidi Apple'i juht Steve Jobs sellelt ostma nime kasutamise õiguse.

Esimesel turustatud mudelil oli hulk puudusi. Tal oli vähe mälu isegi teiste sama aja arvutitega võrreldes, ainult 128 kB, ja seda polnud lihtne laiendada. Kõvaketast polnud ja seda ei saanud ka kergesti lisada. 1985. aasta oktoobris suurendas Apple Maci mälu 512 kB-ni ja pakkus ka ülejäänud arvutite mälu suurendamist.

10. jaanuaril 1986 tuli müügile Macintosh Plus, millel oli 1 MB RAM ja seda sai kergesti laiendada 4 MB-ni, ning SCSI paralleelliides, mis võimaldas kuni 7 lisaseadet, mille hulgas võisid olla näiteks kõvaketas ja skanner. Flopiketta mahtu oli suurendatud 800 kB-ni. Macintosh Plus oli suure müügieduga ja seda toodeti muutmata kujul kuni 15. oktoobrini 1990 ehk 4 aastat ja 10 kuud.

Esimene mudel saavutas suure populaarsuse ja turuosa, kuid kaotas selle 1990. aastatel, kui arvutiturul hakkas domineerima Microsoft.

Macintoshi arvutid kasutavad macOS-i operatsioonisüsteemi. Alates 2003. aastast on uued versioonid välja tulnud üle aasta. Viimased 8 versiooni on kandnud kaslaste nimesid ja alates 2013. aastast kannavad need California kohanimesid. 

21. sajandil toodetakse tootesarju iMac, iBook, Power Macintosh, PowerBook, MacBook, MacBook Pro ja MacBook Air.

## Vaata ka
* MacBook Pro
Mac

**Mac** võib tähendada mitut asja.
***[[Macintosh]]i**, Apple'i arvuti nime, lühend 
***[[Mac OS]]**, Macintoshi operatsioonisüsteem
*'''Mac OS X''', Macintoshi operatsioonisüsteem
***[[Mac (eesliide)|Mac]]** on iiri ja šoti (gaeli) inglispärastatud perekonnanimede eesliide. 

## Vaata ka
*MAC
King Crimson

**King Crimson** on Suurbritannia ansambel, üks progressiivse roki alusepanijaid ja tähtsamaid esindajaid. Selle asutasid kitarrist Robert Fripp ja trummar Michael Giles 1968. aastal. Nende esimest albumit "In the Court of the Crimson King" peetakse esimeseks progressiivse roki albumiks. Ansambli muusikas on ka tugevaid džässi, klassikalise muusika, *[[new wave]]*i, *[[heavy metal]]*i ja folkmuusika mõjutusi.

## Stuudioalbumid

* In the Court of the Crimson King – 1969
* In the Wake of Poseidon – 1970
* Lizard – 1970
* Islands – 1971
* Larks' Tongues in Aspic – 1973
* Starless and Bible Black – 1974
* Red – 1974
* Discipline – 1981
* Beat – 1982
* Three of a Perfect Pair – 1984
* THRAK – 1995
* The ConstruKction of Light – 2000
* The Power to Believe – 2003
Villa de Teror

**Villa de Teror** on parvlaev, mida opereerib Hispaania ettevõte Trasmediterránea.

Laeva tellis Soome laevafirma Viking Line ja selle nimeks pidi saama **Viking ADCC** (ehk **''A**ll seasons **D**ay **C**ruising and **C**ommuting*). Laeva valmides oli plaanis suunata see liinile [[Mariehamn]]–[[Kapellskär]], kus see oleks asendanud [[Rosella]]t. Rosella taheti saata Indiasse lammutamisele.

Laeva hakkas ehitama [[Hispaania]] laevatehases [[Astilleros de Sevilla]]. Alus pidi valmima 2009. aastal, kuid tööde suure hilinemise pärast katkestas Viking Line 2010. aastal laevatehasega sõlmitud lepingu. Seejärel seisis alus 2013. aastani poolvalminult, kui see müüdi [[Factorias Vulcano]] laevatehasele. Uus laevaehitaja sõlmis 2017. aastal lepingu laevaoperaatori [[Trasmediterránea]]ga. Laev pidi valmima 2018, kuid jõudis teenistusse 2019. aasta keskpaigas.

==Välislingid==
* [http://www.faktaomfartyg.se/viking_adcc_2009.htm M/S Viking ADCC Fakta om Fartyg] (*rootsi keeles'')
Katadroomsus

**Katadroomsus** on allasuunatus. Katadroomsuse vastand on anadroomsus.

*Zooloogias nimetatakse **[[katadroomne ränne|katadroomseks rändeks]]** liikumist jõge pidi allavoolu merre. 

*Botaanikas nimetatakse **[[katadroomne leht|katadroomseteks lehtedeks]]** selliseid sõnajalgtaimede lehti, mille külgharudel on vahelduvate leheroodude (või lehekeste) puhul esimene (pearoole kõige lähem) suunatud alla (lehe aluse suunas).
Changchun

**Changchun** (Chángchūn 'igavene kevad'; haldusüksusena 长春市 Changchun Shi) on Jilini provintsi pealinn Kirde-Hiinas. 

## Ajalugu
Changchun oli ainult väike kaubanduskeskus Mandžuurias, kuid 1900. aastate alguses hakkas see kiiresti arenema Jaapani Lõuna-Mandžuuria raudtee ja Venemaa põhjaraudtee sõlmpunktina.

1932. aastal sai Changchunist Mandžukuo nukuvalitsuse pealinn. Teises maailmasõjas sai Changchun kõvasti kannatada. Nõukogude Liidu väed vallutasid linna 1945 ja rüüstasid selle.

Kuomintang vallutas linna 1946. aastal, kuid ei suutnud seda oma käes hoida. Hiina rahva vabastusarmeel õnnestus saada Changchun enda valdusse viiekuulise piiramisrõnga järel. Selle tulemusel puhkes linnas näljahäda, mille tagajärjel sai surma 100 000–300 000 inimest.

Changchunis on toimunud 2006. ja 2007. aastal murdmaasuusatamise maailma karikasarja etapid. Seal peeti 2007. aastal VI Aasia talimängud.

## Haldusjaotus
*Chaoyangi linnarajoon (朝阳区), 379 km², 740 000 elanikku, halduskeskus
*Nanguani linnarajoon (南关区), 497 km², 610 000 elanikku
*Kuanchengi linnarajoon (宽城区), 877 km², 470 000 elanikku
*Erdao linnarajoon (二道区), 965 km², 390 000 elanikku
*Lüyuani linnarajoon (绿园区), 301 km², 570 000 elanikku
*Shuangyangi linnarajoon (双阳区), 1663 km², 380 000 elanikku
*Nong'ani maakond (农安县), 5221 km², 1,12 miljonit elanikku
*Dehui (德惠市), 3096 km², 920 000 elanikku
*Jiutai (九台市), 2875 km², 830 000 elanikku
*Yushu (榆树市), 4691 km², 1,23 miljonit elanikku

## Sõpruslinnad
* Birmingham, Suurbritannia
* Flint, USA
* Novi Sad, Serbia
* Québec, Kanada
* Ulsan, Lõuna-Korea 
* Windsor, Kanada

## Viited

## Välislingid
*Changchuni koduleht
Anadroomsus

**Anadroomsus** on ülessuunatus. Anadroomsuse vastand on katadroomsus.

*Zooloogias nimetatakse **[[anadroomne ränne|anadroomseks rändeks]]** rännet merest jõgedesse. 

*Botaanikas nimetatakse **[[anadroomne leht|anadroomseteks lehtedeks]]** selliseid sõnajalgtaimede lehti, mille külgharudel on vahelduvate leheroodude (või lehekeste) puhul esimene (kõige pearoole kõige lähem) suunatud üles (lehe tipu  suunas).
Georg Mettenius

**Georg Heinrich Mettenius** (24. november 1823 Frankfurt – 18. august 1866 Leipzig) oli saksa botaanik, sõnajalgtaimede spetsialist, kes andis mitmete taksonite esmakirjeldused. Ta võttis kasutusele terminid "anadroomne leht" ja "katadroomne leht".
Katadroomne ränne

**Katadroomne ränne** on loomade ränne 
jõge pidi allavoolu merre. Terminit kasutatakse peamiselt siirdekalade puhul.

Katadroomne ränne (meres sigimine, magevees  toitumine) esineb näiteks angerjal.

## Vaata ka
*Anadroomne ränne
Anadroomne leht

**Anadroomsed lehed** on  sõnajalgtaimedel leht, mille külgharudel   leherood (ja lehekesed) vahelduvad ning esimene (pearoole kõige lähem rood või leheke on suunatud üles (lehe tipu) suunas. 

Termini võttis kasutusele sõnajalgtaimede uurija Georg Mettenius aastal 1858.

Enamasti on sõnajalalehe külgharude leherood ja lehekesed  vahelduvad, nii et see mõiste on kasutatav. Tegu on sageli liigiomase tunnusega. Et tunnus on kergesti nähtav, on ta vahel kasutatav määramisel. 

## Vaata ka
*Katadroomne leht
Valentõna Ševtšenko

**Valentõna Ševtšenko** (ukraina keeles Валенти́на Євге́нівна Шевче́нко , sündinud 2. oktoobril 1975 Tšernigivis) on Ukraina suusataja.

2009. aasta maailmameistrivõistlustel Liberecis võitis ta 30 km vabatehnikas pronksmedali. Ševtšenko senine parim koht suurvõistlustel oli viies 2002. aasta olümpiamängudel Salt Lake Citys 30 km.

2014. aasta taliolümpiamängude avatseremoonial Sotšis kandis ta Ukraina lippu.

Ševtšenko on võitnud viis maailma karikasarja etappi. 2007. aastal sai ta Tour de Skil kolmanda koha ja järgmisel aastal oli ta neljas.

## Saavutused

### [[Suusatamise maailmameistrivõistlused|Maailmameistrivõistlustel]]
* 2009  Liberecis
**  pronksmedal 30 km vabatehnikasõidus

### [[Murdmaasuusatamise maailmakarikavõistlused‎|Maailma karikasarjas]]
#### Maailma karikas

* Üldkarikas
** 3. koht: 2004
* Tavakarikas
** **1. koht**: **2004**
** 2. koht: 2008

Valentõna Ševtšenko on osalenud (seisuga 24. veebruar 2015) 270 maailma karikasarja etapil ja jõudnud poodiumile 17 korral, millest viiel korral kõige kõrgemale astmele.

#### Maailma karikasarja etapivõidud

## Välislingid

*Valentõna Ševtšenko Ukraina suusaföderatsiooni kodulehel
*
Kuremaa kaitseala

**Kuremaa kaitseala** (ka *Kuremaa järveäärne puhkeala*) on kaitsealune piirkond Jõgeva maakonnas Jõgeva vallas. Selle suurus on 21 hektarit.

Kaitseala moodustati 1992. aastal, et kaitsta Kuremaa järve põhja- ja kirdekalda puhkeala ning seal kasvavat tammepuistut.

## Välislingid
*
Kurtna maastikukaitseala

**Kurtna maastikukaitseala** oli kaitseala Ida-Virumaal Alutaguse vallas. 24. novembrist 2018 kuulub see Alutaguse rahvuspargi koosseisu. Enne rahvuspargiga liitmist oli selle suurus 2820 hektarit. 

Kaitseala loodi 1987. aastal, et kaitsta Kurtna järvestiku järvi ja Kurtna mõhnastikku. Sealses piirkonnas kasvab mitu looduskaitsealust liiki: näiteks järv-lahnarohtu (II kategooria). 

Maastikukaitsealal on oluline roll ka puhkealana. 


Kurtna Nõmmejärv.jpg|Nõmmejärv
Kurtna Ahnejärv.jpg|Ahnejärv
Must-Jaala järv1.jpg|Must-Jaala järv
Niinsaare puhkeala.jpg|Niinsaare järv
Kurtna Martiska järv.jpg|Martiska järv
Kurtna Haugjärv.jpg|Haugjärv
Kuradijärv.jpg|Kuradijärv


## Viited

## Välislingid
*Kurtna maastikukaitseala kaitse-eeskiri
Aleksandr Legkov

**Aleksandr Gennadjevitš Legkov** (vene keeles Александр Геннадьевич Легков, sündinud 5. juulil 1983 Krasnoarmeiskis Moskva oblastis) on Venemaa endine murdmaasuusataja. Novembris 2017 tühistati tema tulemused Sotši olümpiamängudel. Pärast edasikaebust otsustas spordiarbitraažikohus veebruaris 2018 karistuse tühistada.

Legkov tegi maailmatasemel läbimurde 2006–2007 hooajal, kui ta tuli 2007. aastal Tour de Skil sakslase Tobias Angereri järel teiseks. Samal aastal toimunud 2007. aasta MM-il Sapporos kuulus ta Venemaa meeskonda 4x10 km teatesõidus ja sai hõbemedali.

2013 võitis ta Tour de Ski.

Maailma karikasarjas on Legov võitnud kaheksa etappi. Esimese etapivõidu sai ta 20. jaanuaril 2007 Rõbinskis, kui ta oli esimene 30 km ühisstardist vabatehnikas.

## Saavutused

### [[Taliolümpiamängud|Olümpiamängudel]]

* 2014  Sotšis
**  **olümpiavõitja** 50 km vabastiilis
**  hõbemedal 4x10 km teatesõidus

### [[Suusatamise maailmameistrivõistlused|Maailmameistrivõistlustel]]

* 2007  Sapporos
**  hõbemedal 4×10 km teatesõidus
* 2013  Val di Fiemmes
**  pronksmedal 4×10 km teatesõidus

### [[Murdmaasuusatamise maailmakarikavõistlused‎|Maailma karikasarjas]]
#### Maailma karikas
* Üldkarikas
** 2. koht: 2007, 2013, 2014
* Tavadistantside karikas
** **1. koht: 2013**
** 2. koht: 2014
** 3. koht: 2012

Aleksandr Legkov oli (seisuga 20. veebruar 2015) osalenud 185 MK-võistluste etapil ja jõudnud poodiumile 28 korral, millest kaheksal korral kõige kõrgemale astmele.

#### Maailma karikasarja etapivõidud

## Viited

## Välislingid

*
Katadroomne leht

**[[Katadroomne leht|Katadroomsed lehed]]** on sellised sõnajalgtaimede lehed, mille külgharudel on vahelduvate leheroodude (või lehekeste) puhul esimene (kõige pearoole kõige lähem) suunatud alla (lehe aluse suunas).

Mõiste võttis kasutusele sõnajalgtaimede uurija Georg Mettenius 1858. aastal.

Enamasti on sõnajalalehe külgharude leherood ja lehekesed vahelduvad, nii et see mõiste on kasutatav. Tegu on sageli liigiomase tunnusega. Et tunnus on kergesti nähtav, on ta vahel kasutatav määramisel. 

## Vaata ka
*Anadroomne leht
Anadroomne ränne

**Anadroomne ränne** on loomade ränne merest jõgedesse. Terminit kasutatakse peamiselt siirdekalade puhul.

Anadroomse rände puhul toitutakse meres ja sigitakse jões. 

Anadroomsed kalad on näiteks lõhe ja meriforell. 

## Vaata ka
*Katadroomne ränne
Spiro Agnew

**Spiro Theodore Agnew** (9. november 1918 Baltimore – 17. september 1996 Berlin, Maryland) oli Ameerika Ühendriikide poliitik, USA asepresident 1969–1973 president Richard Nixoni ametiajal.  

Ta oli sunnitud ametist lahkuma altkäemaksude nõudmise ja maksudest kõrvalehoidmise tõttu. 

Tema isa oli kreeka immigrant Anagnostópoulos, kes USA-sse kolinult oma perekonnanime lühendas. Tema ema Margaret Akers oli pärit USA Virginia osariigist. Spiro õppis keemiat Johns Hopkinsi ülikoolis ja hiljem õigusteadust Baltimore'i ülikoolis. 

Ta sõdis teises maailmasõjas USA armees Prantsusmaal ja Saksamaal ning teda autasustati Pronkstähe medaliga. Enne sõjaväkke minekut töötas ta kindlustusfirmas, kus tutvus Elinor Judefindiga, keda hüüti Judyks. Nad abiellusid 27. mail 1942 ja said neli last: Pamela, James Rand, Susan ja Kimberly.

Ta tegi kiiret karjääri, tõustes kuue aastaga kommunaalpoliitikust asepresidendiks. Ta oli algul Demokraatliku Partei liige, kuid hiljem liitus vabariiklastega. Aastal 1967 valiti ta Marylandi osariigi kuberneriks. Konservatiivsete valijate hulgas oli ta väga populaarne.

Agnew sai tuntuks oma ilukõnedega opositsiooni ja meedia vastu, milles ta kaitses Vietnami sõda. Tema kuulsad käibefraasid on alliteratsiooni kasutavad *"nattering nabobs of negativism", "pusillanimous pussyfooters"* ja *"hopeless, hysterical hypochondriacs of history"*. Kõnedes väljendas ta sageli mõtteid, mida president ei saanud poliitilistel põhjustel välja öelda. Nii on tuntud tema sõnavõtud sotsiaalhoolduse ja vaestele antavate toetuste vastu, sest vaesed olevat ise süüdi selles, et nad vaesed on.
Gabriella Paruzzi

**Gabriella Paruzzi** (sündinud 21. juunil 1969 Udines) on Itaalia endine murdmaasuusataja. Olümpiavõitja (2002).

Paruzzi suusatas maailmatasemel aastatel 1991–2006, osales paljudel tippvõistlustel ning sai mitu hõbe- ja pronksmedalit Itaalia teatevõistkonnas. Ainsa individuaalse medali, olümpiakulla, sai Paruzzi 2002. aasta olümpiamängudel Salt Lake Citys 30 km klassikalises stiilis. Algselt kuulutati võitjaks Larissa Lazutina, kuid paar tundi pärast autasustamistseremooniat tegi ROK-i peadirektor François Carrard teatavaks Lazutina positiivse dopinguproovi ja võitjaks kuulutati Paruzzi.

Paruzzi võitis 2004. aastal maailma karikasarja üldkarika.

## Saavutused

### [[Taliolümpiamängud|Olümpiamängudel]]

* 1992  Albertville'is
**  pronksmedal 4×5 km teatesõidus
* 1994  Lillehammeris
**  pronksmedal 4×5 km teatesõidus
* 1998  Nagano
**  pronksmedal 4×5 km teatesõidus
* 2002  Salt Lake Citys 
**  **olümpiavõitja** 30 km klassikalisesstiilis
* 2006  Torinos
**  pronksmedal 4×5 km teatesõidus

### [[Suusatamise maailmameistrivõistlused|Maailmameistrivõistlustel]]

* 1991  Val di Fiemmes 
**  hõbemedal 4×5 km teatesõidus
* 1993  Falunis
**  hõbemedal 4×5 km teatesõidus
* 1999  Ramsaus
**  hõbemedal 4×5 km teatesõidus
* 2001  Lahtis
**  pronksmedal 4×5 km teatesõidus
* 2005  Oberstdorfis
**  pronksmedal 4×5 km teatesõidus

### [[Murdmaasuusatamise maailmakarikavõistlused|Maailma karikasarjas]]

#### Maailma karikas

* Üldkarikas
** **1. koht**: **2004**
** 3. koht: 2003
* Tavakarikas
** 2. koht: 2004
* Sprindikarikas
** 2. koht: 2004

#### Maailma karikasarja etapivõidud

Gabriella Paruzzi osales 202 maailma karikasarja etapil ja jõudis poodiumile 18 korda, millest 4 korral kõige kõrgemale astmele.

## Välislingid

* Gabriella Paruzzi koduleht
*
Muraka looduskaitseala

**Muraka looduskaitseala** on kaitstav piirkond, mis asub Ida-Virumaal, piirnedes Alutaguse ja Lüganuse vallaga. 17. juunist 1997 on Muraka looduskaitseala arvatud Ramsari-alade hulka. Kaitseala pindala on 14 058,7 hektarit.

Muraka looduskaitseala on üks Eesti suurimaid loodusmaastikukomplekse. Asub Alutaguse rahvuspargi territooriumil.

## Ajalugu

Kaitseala ajalugu ulatub 1938. aastasse, mil tükike Muraka soostikust (**[[Ratva raba]] reservaat**) arvati kaitse alla, kuna seal pesitses kaljukotkas. Tollase pindalaga 1100 hektarit oli see Eesti suurim. Aastal 1957 asutati **Muraka raba botaanilis-zooloogiline keeluala**. Enamiku praeguse looduskaitseala piirid ja staatus kinnitati 1997. aastal (pindala 13 059 hektarit), 2007. aastal uuendati looduskaitseala eeskirjad, mistõttu suurenes pisut ka pindala.

## Loodus
Kaitsealal on erilist tähelepanu pööratud Muraka-Ratva soostiku ja selle bioloogilise mitmekesisuse säilimisele, kaasa arvatud viimaste elupaigad, samuti kaitstakse sealseid loodusmetsi. Sealsel territooriumil elab I kategooria kaitsealuseid liike, näiteks lendorav, must-toonekurg jt. Kõige esinduslikum ongi sealse linnustiku koosseis.

Looduskaitsealal on eristatud 18 sihtkaitse- ja 6 piiranguvööndit.

Kaitseala valitseja oli kuni 2009. aastani Keskkonnaministeeriumi keskkonnateenistus. Kui Keskkonnaministeeriumi keskkonnateenistused, Riiklik Looduskaitsekeskus ja Kiirguskeskus 2009. aastal reorganiseeriti, sai kaitseala valitsejaks Keskkonnaamet.

## Viited

## Välislingid
*Muraka looduskaitseala kaitse-eeskiri
*
Ilta-Sanomat

**Ilta-Sanomat** on Soome suurima levikuga tabloidleht.

Ajalehte hakati välja andma 1932. aastal ja 2000. aastatel on see Helsingin Sanomate järel Soome suuruselt teine ajaleht. 

Ilta-Sanomat ilmub kuuel päeval nädalas. Argipäeviti on selle keskmine trükiarv 143 321 (2011).

## Viited

## Välislingid
* Ilta-Sanomat
Iltalehti

**Iltalehti** on Soome tabloidleht. Ajalehte hakati välja andma 1980. aastal ning see ilmub kuuel päeval nädalas. Lehe keskmine trükiarv argipäeviti on 133 007 (2005).

## Välislingid
*Iltalehti
Välissegment

**Välissegment** (inglise keeles *outer segment*, lühend *OS*) on silma võrkkesta fotoretseptor-rakkude spetsialiseeritud kompartiment, kus toimub suurem osa fototraduktsioonist retinaaliga seotud heptahelikaalse transmembraanvalgu rodopsiini või jodopsiini abil.

Kepikeste ja kolvikeste välissegmendi ehitus on erinev. Kepikeste välissegmendid on pikad ja kitsad ning piirnevad pigmentepiteeliga, mis fagotsüteerib irdunud, vanad membraanivirnad. Kolvikeste välissegmendid seevastu on – nagu ka kolvikesed tervikuna – kepikestest lühemad ja laiemad ning koonilise kujuga.  Välissegment on ülejäänud rakuga seotud detsentraalse ripsme (*connecting cilium*, CC) kaudu. Selle liikumatu ripsme struktuuri moodustavad üheksa mikrotuubulite dupletti, mis paiknevad üheksanurkselt.

Peale selle on välissegmentidel kas palju membraani-"kettaid" (kepikestel) või membraani sissesopistisi (kolvikestes), milles paikneb rodopsiin (kolvikestel jodopsiinid) ning muud vajalikud valgud, sealhulgas transdutsiin, arrestiin ja cGMP fosfodiesteraas. Rodopsiin või jodopsiinid moodustavad üle 90% välissegmendi valkude massist ning on lähtepunktiks välise valgusärritaja muundumisel füsioloogiliseks signaaliks.

## Vaata ka
*Fototransduktsioon
Emmanuel-Joseph Sieyès

**Emmanuel-Joseph Sieyès** (tuntud kui **''abbé'' Sieyès**; 3. mai 1748 – 20. juuni 1836) oli prantsuse poliitik, kes oli tegev Prantsuse revolutsiooni ajal. Ametilt oli ta vaimulik, ent juba Generaalstaatidesse (Seisuste Kogu) valiti ta 1795. aastal kolmanda seisuse ridades. Tema ettepanekul kuulutasidki kolmanda seisuse esindajad end Rahvuskoguks, millest sai peagi Asutav Kogu. Ta oli Inimese ja kodaniku õiguste deklaratsiooni ja esimese konstitutsiooni üks autoreid. Ta vältis kõiki poliitilisi klubisid.

1799. aastal valmistas ta ette ning aitas läbi viia 18. brümääri riigipööret (9. november 1799). Oli poliitiliselt aktiivne terve Napoléoni valitsemisaja ning põgenes restauratsiooni ajaks Brüsselisse. Prantsusmaale naasis alles 1830. aastal, kui võimule tuli Louis-Philippe I.

Küsimusele, mida ta tegi Terrori ajal, vastas: "Jäin ellu." (*J’ai vécu.*)
Tommy Tabermann

**Tommy Olavi Tabermann** (3. detsember 1947 Ekenäs – 1. juuli 2010 Helsingi) oli soome luuletaja ja Soome poliitik.

Tabermann oli kakskeelne, kodus räägiti nii rootsi kui ka soome keelt, aga ta kirjutas soome keeles. Tema esimene luulekogu "Roosid Rosa Luxemburgile" ilmus 1970. aastal, sellele järgnes kümneid luulekogusid ja proosateoseid. Ta on tuntud eelkõige romantiliste ja erootiliste luuletuste autorina.

Tema populaarsemate teoste hulgas on armastusromaan "Suudlus" ("Suudelma", 1977).

Tabermann õppis Tampere ülikoolis ning töötas muu hulgas ajalehtedes ja raadiojaamades. Ta kogus aastaid populaarsust ka teleekraanil, esinedes üheksa aasta jooksul üle 300 korra ühena kaptenitest saates "Uutisvuoto" (Eestis "Teletaip").

Aastal 1995 valis Soome luuletajate liit Tommy Tabermanni aasta luuletajaks.

2007. aastal valiti Tommy Tabermann 4972 häälega sotsiaaldemokraatide nimekirjas Eduskunna liikmeks. Rahvaesindajana tekitas ta elevust, kui esitas seaduseelnõu, millega soovis sisse seada lisapuhkuse, mis oleks pühendatud armastusele.

Sügisel 2009 diagnoositi tal pahaloomuline peaaju kasvaja.

Tabermanni põrm on maetud Helsingi Hietaniemi kalmistule.

## Välislingid
* Tommy Tabermanni koduleht
Fototransduktsioon

**Fototransduktsioon** on protsess, mille käigus silma võrkkesta kepikestes, kolvikestes ja valgustundlikes ganglionirakkudes muundatakse valgus elektrilisteks signaalideks.  

Fototransduktsioon on footoni bioloogiline konverteerimine elektriliseks signaaliks võrkkestas. See protsess leiab aset G-valkudega seotud retseptori opsiini kaudu, mis sisaldab kromofoori 11-*cis*-retinaali. 11-*cis*-retinaal on kovalentselt seotud opsiiniretseptoriga Schiffi aluse kaudu, moodustades retinülideenvalgu. Kui 11-*cis*-retinaali tabab footon, siis ta teeb läbi fotoisomerisatsiooni kõik-*trans*-retinaaliks, mis muudab G-valkudega seotud retseptori opsiini konformatsiooni, mistõttu vallanduvad signaaliülekandekaskaadid, mis põhjustavad tsüklilise guanosiinmonofosfaadi katioonikanalite sulgumise ja fotoretseptorraku hüperpolarisatsiooni.      

Pärast isomeriseerumist ja väljutumist opsiinilt redutseerub kõik-*trans*-retinaal kõik-*trans*-retinooliks ning suundub tagasi pigmentepiteeli "taaslaadimisele". Algul ta esterdatakse letsitiini-retinooli atsüültransferaasiga (LRAT) ning siis konverteeritakse isomerohüdrolaas RPE65-ga 11-*cis*-retinooliks. On näidatud, et RPE65 toimib isomeraasina, kuid pole veel kindel, kas ta toimib ka hüdrolaasina. Lõpuks oksüdeeritakse ta 11-*cis*-retinaaliks ning ta suundub tagasi kepikese või kolvikese välissegmenti, kus ta jälle ühendatakse opsiiniga, et tekiks funktsionaalne nägemispigment rodopsiin (või mõni jodopsiinidest). 

## Fotoretseptorrakud
Kepikesed ja kolvikesed sisaldavad kromofoori 11-*cis*-retinaali ( A-vitamiini aldehüüdi) ja valgust neelavat osa (opsiini). Kepikesed tegelevad nõrga valgusega ega vahenda värvuste nägemist. Kolme tüüpi kolvikeste väljundite võrdluse abil aga on võimalik tajuda kujundite värvusi. Iga kolvikesetüüp vastab teatud lainepikkustele, sest opsiin on iga tüübi puhul pisut erinev. L-kolvikesed, M-kolvikesed ja S-kolvikesed reageerivad optimaalselt vastavalt pikkadele lainepikkustele (punakas värvus), keskmistele lainepikkustele (rohekas värvus) ja lühikestele lainepikkustele (sinakas värvus).

## Protsess

Pidev väline kaaliumivool läbi avatud kaaliumikanalite hüperpolariseerib fotoretseptorraku umbes potentsiaali –70 mV juures (K+ tasakaalupotentsiaal).
Restauratsioon

**Restauratsioon** tähendab monarhia taastamist pärast perioodi, mil see on kukutatud, peatatud või oluliselt nõrgestatud. Termin viitab ajalooliselt konkreetsetele sündmustele, mille käigus taastati monarhia pärast revolutsiooni, sõda või muid poliitilisi muutusi.

Tuntud restauratsioonid:
* Bourbonide restauratsioon (Prantsusmaa, 1814–1830) – Prantsuse monarhia taastamine pärast Napoleoni kukutamist. Troonile naasis Louis XVIII, kes püüdis ühendada vana monarhia traditsioonid ja uue perioodi poliitilised vajadused.
* Inglise restauratsioon (Inglismaa, Šotimaa ja Iirimaa, 1660) – Stuartite monarhia taastamine pärast Inglise kodusõda ja Oliver Cromwelli protektoraati. Charles II naasis troonile, lõpetades vabariikliku riigikorra, kuid parlamendi roll jäi oluliseks.
* Šveitsi restauratsioon (Šveits, 1814–1830) – vanade kantonite õiguste ja poliitilise struktuuri taastamine pärast Napoleoni sõdu, tugevdades kantonite autonoomiat ja traditsioonilisi institutsioone.
* Hispaania restauratsioon (Hispaania, 1874–1931) – Bourbonide monarhia taastamine pärast 1874. aasta riigipööret, et stabiliseerida poliitilist olukorda ja taastada monarhia ning parlamentaarne süsteem.
Reaalne gaas

**Reaalne gaas** ehk **reaalgaas**  on laiemas tähenduses tegelikult eksisteeriv gaas, kitsamas tähenduses gaas, mille omaduste seletamisel ei piisa ideaalgaasi mudelist.
Johannes Herm

**Johannes Herm** VR I/2 ja II/3 (2/14. jaanuar 1893 Kolga vald, Harjumaa – 1. jaanuar 1926 Saue) oli Eesti sõjaväelane (mereväekapten).

1914. aastal lõpetas Herm Käsmu merekooli 2. klassi ja 1915. aastal Narva merekooli 3. klassi. Samal aastal sooritas ta Kroonlinnas eksternina mereväe lipniku eksamid.

Esimeses maailmasõjas 1. maist 1915 kuni 15. juulini 1918 teenis Johannes Herm Venemaa laevastikus. Herm osales lahingutes bulgaaria vägede vastu Rumeenia rindel (4. jaanuar – 8. detsember 1917), kus ta määrati pataljonikomandöriks. Jaanuaris 1917 lõi Herm bulgaarlaste rünnaku tagasi ja purustas terve nende väeosa. Selle eest anti talle Püha Georgi 4. järgu orden. 

Vene mereväest lahkudes oli Johannes Herm mereväe leitnandi auastmes.

## Tegevus Eesti Vabadussõjas
Kui algas Eesti Vabadussõda, määrati ta suurtükipaat Lembitu dessantroodu ülemaks. Herm võttis osa kõigist Vabadussõja dessantidest, mis toimusid ajavahemikus detsembrist 1918 kuni jaanuarini 1919. 

1918. aasta 11. jaanuaril, staabikapten Karl Aleksander Pauluse haavamise järel, juhtis Herm tervet dessanti Kundas, kus ta juhatas umbes 300-mehelist üksust ja lõi vaenlase taganema. 18. jaanuaril Utria dessandis määrati ta vabastatud Narva-Jõesuu komandandiks ning aitas vabastada Narvat. 

1. veebruaril 1919 määrati Herm Rannavalve, Side ja Päästejaamade ülemaks. 28. novembril 1919 aga juba Eesti Merejõudude juhatajaks. 

Vabadussõjas osalemise eest autasustati Johannes Hermi I liigi 2. järgu ja II liigi 3. järgu Vabadusristiga. Samuti sai ta mõisasüdame Sauel.

## Tegevus Merejõudude juhatajana
Merejõudude juhataja oli Herm 28. novembrist 1919 kuni 1. märtsini 1925.
 
1920. aastal ülendati Herm II järgu kapteniks (1922. aastast kaptenleitnant) kiiduväärt teenistuse eest.

1920. aastatel viis Herm Merejõudude organisatsiooni üle rahuaegsele tegevusele, tegi korda merekindlused ja tänu oma järjekindlusele hankis Eestile miiniristlejad Lennuk ja Vambola. Samuti alustas Herm mereväelaste koolitamist Suurbritannias ning tegi Sõjaministeeriumile koos Hermann Salzaga ettekande, mida oleks Mereväes vaja muuta. Esmatähtsaks pidas Herm allveelaevade hankimist.

1923. aastal ülendati Herm mereväekapteniks.

Johannes Hermi tervis halvenes kiiresti, tal oli tuberkuloos. Juba 1924. aastast ei suutnud ta oma kohustustega toime tulla ja käis pidevalt ravil, kuid see ei aidanud. 

1925. aasta märtsist määrati Johannes Herm reservi ja uueks Merejõudude juhatajaks sai Hermann Salza.

Mereväekapten Johannes Herm suri 1. jaanuaril 1926 oma kodus Sauel. Maetud Tallinna Rahumäe kalmistule.
Tsüklilised nukleotiidid

**Tsüklilised nukleotiidid** on nukleotiidid, milles fosfaadirühm on seotud mõne suhkru hüdroksüülrühmadest kahega, moodustades tsüklilise struktuuri.

Nende seas on: 
*tsükliline adenosiinmonofosfaat (cAMP)
*tsükliline guanosiinmonofosfaat (cGMP)
*tsükliline ADP-riboos (cADPR)

Nad toimivad G-valkude ja kaltsiumisignalisatsiooniga seotud signaalainetena (*second messengers*).
Fotoretseptor

**Fotoretseptorid** on valgustundlikud valgud, mis paljudes organismides osalevad valguse aistimises ja valgusele reageerimises. 

Mõned näited on rodopsiin selgroogsete võrkkesta kepikestes, jodopsiinid kolvikestes, fütokroom taimedel ja bakteriorodopsiin arhedel. Need vahendavad nägemist, fototropismi ja fototaksist, samuti fotoperiodisme, sealhulgas tsirkaadrütmi ning õitsemisaja juhtimist taimedel ja innaaja juhtimist loomadel. 

## Struktuur
Fotoretseptorid koosnevad tavaliselt valgupoolest ning mittevalgulisest fotopigmendist, mis reageerib valgusele fotoisomerisatsiooni või fotoreduktsiooniga, käivitades retseptorivalgu muutuse, mis vallandab signaaliülekande. 

Fotoretseptorites esinevad pigmentidena muu hulgas retinaal (retinülideenvalkudes, näiteks rodopsiinis loomadel),  flaviin (flavoproteiinides, näiteks krüptokroomis taimedel ja loomadel) ja biliin (biliproteiinides, näiteks  fütokroom taimedel).

## Fotoretseptoreid
*melanopsiin: selgroogsete võrkkestas (ganglionrakkudes), vahendab pupillirefleksi 
*jodopsiinid: selgroogsete võrkkestas, vahendavad päevanägemist ja värvuste nägemist
*rodopsiin: selgroogsete võrkkestas, vahendab videvikunägemist
*krüptokroom: taimedel, vahendab sinise valguse vastuvõttu 
*fototropiin: taimedel, vahendab fototropismi 
*fütokroom: taimedel, vahendab punase valguse vastuvõttu 
*kanalrodopsiin: üherakulistel vetikatel, vahendab fototaksist 
*klamüopsiin 
*volvoksopsiin
*flavoproteiinid
*bakteriofütokroom
*sensoorne bakteriorodopsiin
*halorodopsiin
*proteorodopsiin

## Vaata ka
*Fotoretseptor-rakk
*Fototransduktsioon
*Silmtäpp ehk stigma